| Tuisblad | Troues: gay en straight | Aikona Moses! | Watter soort kerk? | GayPastoorinmyKop | Wat Die Kapel Glo | Die Kapel
'n Progressiewe Christelike kerk
Die Kapel bied 'n tuiste aan persone wat fundamentalisme en 'n letterlike lees van die Bybel ontgroei het. Ons het 'n nuwe perspektief op die Bybel en dogma. Ons glo dat God nie slegs met Antieke Israel gepraat het nie. God se spreke tot die mensdom gaan voort. Nuwe inligting en die wetenskap staan byvoorbeeld nie teenoor Christenskap of geestelike lewe nie. Die Bybel word in Die Kapel teen die agtergrond van sy voorwetenskaplike konteks bestudeer. Die Bybel is nie "God-in boekvorm" nie. God is nie op papier vasgevang en in die antieke beskawings vasgevries nie, maar leef in verhouding met ons almal. God lei moderne mense, nie net antieke mense nie.
Die Kapel is deel van die Progressive Christianity beweging wat nie die fundamentalistiese hoofstroom dogma onderskryf nie. Die Kapel beskou nie die Bybel as onfeilbare en gesaghebbende Woord van God nie, maar as die produk van Israel se pad met God. Moderne mense het ander perspektiewe op etiese en maatskaplike kwessies. Ons is meer verfynd in ons aanvoeling vir menseregte. Daarvan spreek ons afskaffing van slawerny en ander moderne ontwikkelings.
So bied Die Kapel 'n heel ander perspektief op die rol van die vrou in die huwelik sowel as in die gemeente en samelewing. Ons bied 'n ander fokus op gay mans en lesbiese vroue. Ons fokus op die dinamika wat eie is aan die kerkvoos, nuutdenkende persoon se ervarings op geestelike -, sielkundige -, verhoudings- en seksuele vlak. Ons dienste:
Pastoor: Die Kapel is in 1995 deur Philip Liebenberg gestig. In 2016 dus is Philip reeds 21 jaar lank die leier van die gemeente. Philip Liebenberg is die skrywer van twee boeke: Daar's 'n Gay Pastoor in my Kop wat in 2008 deur Penguin Books uitgegee is; en
AIKONA MOSES! - Mag ek van die Bybel verskil oor vroue, gays, tweede huwelike en 'n rits ander goed? , wat as e-boek op die internet beskikbaar is en deur Boekemakranka uitgegee is in 2014.
The Chapel is a church of which the pastor is gay and has a passion for ministering to gay christians. The Chapel has an internet ministry because of the need that many gays have for anonymous counseling. Sermons can be watched on youtube.
Die Kapel wil `n einde bring aan die wroeging wat gay gelowiges met die uitsprake in die Bybel beleef en hulle help om vrede met hulleself te maak. Kaart na Die Kapel Die Kapel in Melville het 'n nuwe adres:
h/v 5de laan en 6de straat, Melville, JHB Dienstyd: 10:00 Sondagoggend Pastoor Philip Liebenberg